CHO กับฟ้าวันใหม่
ก่อนอื่นต้องบอกนักลงทุนทุกรายให้รู้ว่า การลงทุนในตลาดหุ้นเป็นเรื่องการซื้ออนาคตล้วน ๆ และอาจมีความเสี่ยงตรงที่แผนงานไม่เป็นไปตามเป้าหมายที่วางไว้ จึงอยากให้นักลงทุนเข้าใจสถานการณ์ตรงนี้มากเป็นพิเศษ เพื่อทำให้การลงทุนมีความคล่องตัวขึ้นกว่าเดิม เพราะประสบการณ์ที่ผ่านมาทำให้อาจารย์ตระหนักถึง “จังหวะ” ของการลงทุนควบคู่กับ “สตอรี่” ของหุ้นเป็นหลัก
8 ธ.ค. 2561

ตีแผ่บจ.ดัง
คุณภาณุ จากตลิ่งชัน กรุงเทพฯ พูดถึงสถานการณ์ของหุ้น CHO หรือ บริษัท ช ทวี จำกัด (มหาชน) ถือว่าสดใสสุดในปีนี้ เพราะเป็นการปรับตัวขึ้นพร้อมด้วยข่าวดีมากมาย และที่ผมสนใจมากสุดน่าจะเป็นการกลับมาทำกำไรอย่างแข็งแกร่งอีกครั้ง ซึ่งมองกันว่าในไตรมาส 4 ปี 2561 และไตรมาส 1 ปี 2562 ตัวเลขกำไรจะออกมาดีมาก ๆ จึงอยากให้อาจารย์ประเมินสถานการณ์ดังกล่าวจะดีขึ้นอย่างยั่งยืนไหมครับ
 
ก่อนอื่นต้องบอกนักลงทุนทุกรายให้รู้ว่า การลงทุนในตลาดหุ้นเป็นเรื่องการซื้ออนาคตล้วน ๆ และอาจมีความเสี่ยงตรงที่แผนงานไม่เป็นไปตามเป้าหมายที่วางไว้ จึงอยากให้นักลงทุนเข้าใจสถานการณ์ตรงนี้มากเป็นพิเศษ เพื่อทำให้การลงทุนมีความคล่องตัวขึ้นกว่าเดิม เพราะประสบการณ์ที่ผ่านมาทำให้อาจารย์ตระหนักถึง “จังหวะ” ของการลงทุนควบคู่กับ “สตอรี่” ของหุ้นเป็นหลัก
ด้วยเหตุนี้ถึงมองข่าวต่าง ๆ ที่เข้ามาในแต่ละรอบมีผลต่อ “กำไร” และ “ราคาหุ้น” อย่างมีนัยสำคัญ และควรพึ่งระลึกไว้เสมอว่า หน้าที่หลักของนักลงทุนคือ การหาช่องทางในการทำกำไรให้ได้ทุกวิถีทาง !
เช่นเดียวกับในรายของหุ้น CHO ซึ่งพบกับช่วงเวลาที่ยากลำบากในการทำมาหากินเป็นเวลาเกือบ 4 ปี ย่อมเป็นแรงกดดันที่ส่งผลโดยตรงกับราคาหุ้นในกระดาน และทำให้นักลงทุนรู้สึกผิดหวังไปตามกันนั้น อาจารย์มองเป็นไซเคิลปกติของการทำธุรกิจในปัจจุบัน เพราะมีทั้งช่วงที่ “รุ่งเรือง” และช่วงที่ “ถดถอย” จึงต้องรู้จักการจับจังหวะให้แม่นยำนะครับ
เนื่องจากการทำธุรกิจออกแบบ ผลิตตัวถัง ติดตั้งระบบวิศวกรรมทางยานยนต์เพื่อการพาณิชย์ ให้บริการเทคโนโลยีระบบราง รวมทั้งผลิตและให้บริการเกี่ยวกับผลิตภัณฑ์อุตสาหกรรมในการป้องกันประเทศ โดยสินค้าและบริการมีตั้งแต่  รถบรรทุก รถพ่วง รถบัส รถลำเลียงอาหารสำหรับเครื่องบิน รถไฟ รถดับเพลิง รถกู้ภัย รถหุ้มเกราะ รถลำเลียงพล เรือรบหลวง เป็นต้น ล้วนขึ้นอยู่กับผลการประมูลเป็นไปตามแผนขนาดไหน
เมื่อผลการประมูลเป็นไปตามแผนที่วางไว้ ก็ยังมีทางขั้นตอนกฎหมายเข้ามาพัวพันอีก จึงทำให้ CHO เสียเวลาไปกับเรื่องดังกล่าวค่อนข้างเยอะ (รถเมล์ NGV) แต่ทันทีที่บริษัทสามารถผ่าทางตันดังกล่าวไปได้ ก็ทำให้ตัวเลขผลการดำเนินงานดีขึ้นอย่างเป็นรูปธรรม และเริ่มสะท้อนถึงราคาหุ้นในกระดานอย่างมีนัยสำคัญ
ประเด็นดังกล่าวถูกตอกย้ำด้วยผลการดำเนินงานในช่วง 9 เดือนของปี 2561 มีทิศทางการเติบโตอย่างโดดเด่น และมีการประเมินตัวเลขกำไรจะโตต่อเนื่องไปถึงไตรมาส 1 ปี 2562 ขณะเดียวกันยังมีการประเมินกันว่า CHO ยังมีโปรเจกต์ใหญ่ ๆ รอรับในอนาคตอีกหลายโครงการ ซึ่งจะทำให้ภาพของหุ้นตัวนี้โดดเด่นเป็นอย่างมากอีกด้วยนะครับ

ด้วยเหตุนี้ถึงอยากให้นักลงทุนลองพิจารณาความน่าสนใจของหุ้น CHO กันเอาเอง เพราะอาจารย์พูดถึงในแง่ดีของหุ้นตัวนี้ไปหมดแล้ว และที่เหลือมีเพียงแค่ผู้บริหารขาลุยอย่าง “สุรเดช ทวีแสงสกุลไทย” จะทำผลงานได้เหมือนกับที่เคยให้สัมภาษณ์ได้หรือเปล่า ?
ตรงนี้เป็นเรื่องที่นักลงทุนต้องติดตามดูกันเอาเอง และต้องประเมินกำไรต่อหุ้นปี 2561 ซึ่งมีสิทธิ์จบลงแถว 0.10 บาท เมื่อนำมาคำนวณบนค่า P/E 30 เท่านั้น หุ้นควรขึ้นไปอยู่แถว 3 บาทใช่หรือเปล่า ?
ทั้งหมดนี่เป็นแค่กระบวนทางความคิดที่อาจารย์มีต่อหุ้น CHO ในด้านบวกสุด ๆ แต่ตลาดหุ้นจะให้แวลูกับหุ้นตัวนี้ขนาดไหน ? ต้องติดตามดูกันตอนต่อไปนะครับ
สภาแมงเม่า : ดร.สมชาย
…
